การศึกษาพฤติกรรมการเรียนรู้ของผู้เรียนด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP รายวิชาภาษาไทย

โรงเรียนหนองโนประชาสรรค์

นายธีระพันธ์ ทอนเทพ

กลุ่มสาระการเรียนรู้ภาษาไทย

โรงเรียนหนองโนประชาสรรค์

ปีการศึกษา 2562

**บทคัดย่อ**

การศึกษาในครั้งนี้มีวัตถุประสงค์เพื่อ ศึกษาพฤติกรรมการเรียนรู้ของผู้เรียนด้านการอ่าน ด้านการคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIPกลุ่มสาระการเรียนรู้ภาษาไทย หน่วยการเรียนรู้พลังงานความร้อน ระดับชั้นมัธยมศึกษาปีที่ 1 โรงเรียนหนองโนประชาสรรค์ กลุ่มตัวอย่างที่ใช้ในการวิจัยครั้ง นี้ คือนักเรียนชั้นมัธยมศึกษาปีที่ 1 จำนวน 7 คน โดยใช้วิธีการเฉพาะเจาะจง วิธีวิจัยเป็นวิจัยเชิงคุณภาพที่เน้นการศึกษาพฤติกรรม จากการจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP หน่วยการเรียนรู้กาพย์เห่ชมเครื่องคาวหวาน ที่ครูผู้สอนได้นำเนินการสอน ผู้วิจัยได้เข้าร่วมทำการสังเกตจำนวน 5 ครั้ง เครื่องมือที่ใช้ในการตีความได้แก่แบบสังเกตพฤติกรรมผู้เรียน สมุดบันทึก ใบงานของนักเรียนชิ้นงานและการสัมภาษณ์อย่างไม่เป็นทางการ ผลการวิจัยพบว่านักเรียนคนที่1,2 มีพฤติกรรมการเรียนรู้ด้านการอ่าน คืออ่านออกเสียงได้ชัดเจนและอ่านถูกต้องทุกคำ พฤติกรรมการเรียนรู้ด้านการคิดวิเคราะห์ คือคิดด้วยตนเองและสื่อสารด้วยการเขียนหรือพูด พฤติกรรมการเรียนรู้ด้านการเขียน คือเขียนได้คล่องและถูกต้องทุกคำ คนที่ 3-4-5 มีพฤติกรรมการเรียนรู้ด้านการอ่าน คืออ่านออกเสียงไม่ชัดเจนและอ่านไม่ถูกต้องบางคำ พฤติกรรมการเรียนรู้ด้านการคิดวิเคราะห์ คือคิดด้วยตนเองและพยายามสื่อสารด้วยการเขียนหรือพูด พฤติกรรมการเรียนรู้ด้านการเขียน คือเขียนได้คล่องและถูกต้องบางคำ คนที่6-7.มีพฤติกรรมการเรียนรู้ด้านการอ่านคือส่วนใหญ่คือมีความพยายามออกเสียงและอ่านไม่ถูกต้องเป็นส่วนมาก พฤติกรรมการเรียนรู้ด้านการคิดวิเคราะห์ ส่วนใหญ่คือคิดด้วยตนเองและพยายามสื่อสารด้วยการเขียนหรือพูด พฤติกรรมการเรียนรู้ด้านการเขียน คือ พฤติกรรมการเรียนรู้ด้านการเขียน คือเขียนได้คล่องและถูกต้องบางคำ

**ความเป็นมาและความสำคัญของปัญหา**

การศึกษาเล่าเรียนนับได้ว่าเป็นศิลปะอย่างหนึ่ง ซึ่งต้องอาศัยหลักการที่ดีเข้าช่วย เพราะหลักการที่ดีต่าง ๆ จะทำให้นักเรียนสามารถเรียนได้ดีและมีประสิทธิภาพมากขึ้น อีกทั้งยังให้นักเรียน เรียนได้รวดเร็วกว่าผู้ที่ไม่มีหลักการที่ดีในการเรียนอีกด้วย เราอาจจะเคยเห็นว่ามี นักเรียนจำนวนไม่น้อยที่ได้ทุ่มเทพยายามเป็นอย่างมากในการเรียน แต่ก็ไม่ได้ทำให้ผลการเรียนดีขึ้น นั่นเป็นเพราะว่านักเรียนผู้นั้นไม่มีหลักการเรียนที่ดี หลักการเรียนที่ดีที่กล่าวถึงนี้ ก็คือพฤติกรรมของนักเรียนที่แสดงออกอย่างสม่ำเสมอในการเรียน และเลือกใช้เลือกปฏิบัติตามความชอบ ความเหมาะสมกับตนเอง เพื่อให้พฤติกรรมที่ตนเองเลือกนั้นช่วยส่งเสริมการเรียนของ ตนให้ดีขึ้น ซึ่งพฤติกรรมการเรียนนี้อาจได้มาจากการค้นพบด้วยตนเอง หรือการปรับประยุกต์ใช้ของผู้อื่นให้เหมาะสมกับตนเองก็ได้ พฤติกรรมการเรียนนั้นเป็นสิ่งที่สามารถเรียนรู้และพัฒนาให้ เกิดขึ้นในตัวนักศึกษาได้ ทั้งนี้การส่งเสริมพฤติกรรมการเรียนถือเป็นส่วนสำคัญส่วนหนึ่ง ที่จะควบคุมและก่อให้เกิด การเปลี่ยนแปลงทางการเรียนได้ พฤติกรรมการเรียนคือ ลักษณะนิสัยในการเรียนหนังสือ เช่น การเข้าชั้นเรียน การทำการบ้าน การอ่าน การคิดวิเคราะห์และการเขียน ความเอาใจใส่จดจ่อในการฟังคำบรรยาย เป็นต้น อีกทั้งผลการเรียนก็ยังขึ้นอยู่กับพฤติกรรมการเรียนของนักเรียนแต่ละคนอีกด้วยซึ่งพฤติกรรมการเรียนที่มีส่วนส่งเสริมผลสัมฤทธิ์ทางการเรียนที่นักศึกษากลุ่มเก่งปฏิบัติเป็นประจำคือ การเข้าห้องเรียนอย่างสม่ำเสมอและทันเวลา ตั้งใจเรียนและมีสมาธิในการเรียนฟังคำอธิยายและคิดวิเคราะห์ เพื่อสรุปเนื้อหาเนื้อหา และติดตามเรื่องที่ครูสอนอย่างต่อเนื่อง มีการเขียนเพื่อบันทึกจากการฟังคำอธิบายของครูใน ส่วนที่ครูสรุปให้ มีส่วนร่วมในการปฏิบัติกิจกรรมต่าง ๆ ที่ครูกำหนดให้อย่างตั้งใจ ซักถามปัญหาในเรื่องการเรียนกับผู้รู้ ใช้เวลาในการเรียนอย่างถูกต้องและเหมาะสม ตลอดจนเป็นคนที่มีความรับผิดชอบต่องานที่ได้รับมอบหมายสูง ซึ่งเป็นพฤติกรรมการเรียนที่ส่งเสริมผลสัมฤทธิ์ทางการเรียน

**วัตถุประสงค์ของการวิจัย**

1. เพื่อศึกษาพฤติกรรมการเรียนรู้ของผู้เรียนด้านการอ่าน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP
2. เพื่อศึกษาพฤติกรรมการเรียนรู้ของผู้เรียนด้าน การคิดวิเคราะห์ ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP
3. เพื่อศึกษาพฤติกรรมการเรียนรู้ของผู้เรียนด้านการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP

**ขอบเขตของการวิจัย ด้านเนื้อหา**

การวิจัยครั้งนี้ มุ่งศึกษาพฤติกรรม การเรียนรู้ของนักศึกษาชั้นมัธยมศึกษาปีที่ 1 โรงเรียนหนองโนประชาสรรค์ ด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP ในห้องเรียนรายวิชาภาษาไทยโดยการคัดเลือกแบบกลุ่มตัวอย่างเฉพาะเจาะจง จำนวน 7 คน เพื่อเป็นแนวทางในพัฒนาปรับปรุงพัฒนาตนเองของผู้เรียนให้ประสบความสำเร็จในการเรียน

**ตัวแปรที่ศึกษา**

คือ พฤติกรรม การเรียนรู้ ได้แก่ ด้านการอ่านเพื่อทำความเข้าใจและจับประเด็นในเนื้อหา

ด้านความสามารถในคิดวิเคราะห์ประเด็นต่างๆในบทเรียน ด้านการเขียนบันทึกเนื้อหาเพื่อช่วยในการจดจำเนื้อหาต่างๆ

**ระยะเวลา**

ระยะเวลาที่ใช้ในการเก็บรวบรวม ข้อมูล คือ 13 พฤศจิกายน 2562 - 18 ธันวาคม 2563

**วิธีดำเนินการวิจัย**

การวิจัยครั้งนี้เป็นวิจัยเชิงคุณภาพโดยมุ่งการศึกษาพฤติกรรมการเรียนรู้ของนักเรียนระดับมัธยมศึกษาปีที่ 1 โรงเรียนหนองโนประชาสรรค์สรรค์ ด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP ผู้วิจัยมีขั้นตอนดังต่อไปนี้ คือ การกำหนดประชากรกลุ่มตัวอย่างจำนวน 7 คน โดยการคัดเลือกแบบเฉพาะเจาะจง คือนักเรียนชั้นมัธยมศึกษาปีที่ 1 โรงเรียนหนองโนประชาสรรค์ ที่ได้จัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP รายวิชาภาษาไทย แล้วสร้างเครื่องมือที่ใช้ในการวิจัย มีการเก็บรวบรวมข้อมูล มีการวิเคราะห์ข้อมูล และใช้สถิติที่ใช้ในการวิเคราะห์ข้อมูล

**เครื่องมือที่ใช้ในการเก็บรวบรวมข้อมูล ได้แก่**

* แผนการจัดการเรียนรู้ หน่วยการเรียนรู้กาพย์เห่ชมเครื่องคาวหวาน จำนวน 5 แผนการจัดการ

เรียนรู้ ดังนี้

1. บทนำกาพย์เห่ชมเครื่องคาวหวาน : การอ่านจับใจความสำคัญจากเรื่องที่อ่าน
2. การประพันธ์กาพย์เห่ชมเครื่องคาวหวาน : อ่านออกเสียงและเขียนคัดลายมือตัวบรรจงครึ่ง

บรรทัด

1. ภาพอาหารคาวหวานเลิศรส : การอ่านจับใจความจากงานเขียนเชิงสร้างสรรค์ อ่านตีความ

อธิบาย

1. การเล่นเสียงวรรณยุกต์: อธิบายเสียงวรรณยุกต์ของคำในภาษาไทยและตีความคำศัพท์
2. คุณค่าทางด้านวรรณศิลป์ในกาพย์เห่ชมเครื่องคาวหวาน : การพูดรายงานวิเคราะห์คุณค่า

และข้อคิดจากเรื่องกาพย์เห่ชมเครื่องความหวาน

* ใบงานของนักเรียน

แบบบันทึกพฤติกรรมผู้เรียนรายบุคคล ซึ่งแบ่งการสังเกตพฤติกรรมผู้เรียนออกเป็น 3 ด้าน ได้แก่ ด้านการอ่าน ด้านการคิดวิเคราะห์ ด้านการเขียน ซึ่งในแต่ละแผนการสอนจะมีการกำหนดช่วงเวลาในการสังเกตอย่างชัดเจนโดยผู้สังเกตจะกำหนดคะแนนด้านพฤติกรรมผู้เรียนดังต่อไปนี้

ด้านการอ่าน

1 หมายถึง มีความพยายามในการอ่านแต่ออกเสียงไม่ชัดและอ่านไม่ถูกต้องเป็นส่วนมาก

2 หมายถึง อ่านออกเสียงไม่ชัดเจนและไม่ถูกต้องเป็นบางคำ

3 หมายถึง มีพฤติกรรมการเรียนรู้ด้านการอ่าน คืออ่านออกเสียงได้ชัดเจนและอ่านถูกต้องทุกคำ

ด้านการคิดวิเคราะห์

1 หมายถึง มีความพยายามคิดด้วยตนเองและไม่มีการด้วยการเขียนหรือพูด

2 หมายถึง คิดด้วยตนเองและพยายามสื่อสารด้วยการเขียน

3 หมายถึงคือคิดด้วยตนเองและสื่อสารด้วยการเขียนหรือพูด พฤติกรรมการเรียนรู้ด้านการเขียน

ด้านการเขียน

1 หมายถึง มีความพยายามในการเขียนแต่เขียนไม่ถูกต้องหรือลอกเพื่อน

2 หมายถึง เขียนได้คล่องแต่เขียนถูกต้องเป็นบางคำ

3 หมายถึง คือเขียนได้คล่องและถูกต้องทุกคำ

**การเก็บรวบรวมข้อมูล**

ในการวิจัยครั้งนี้ ผู้วิจัยมีบทบาทเป็น ผู้สังเกต ในวง PLC ในการเข้าร่วมสังเกต วง PLC 5 รอบ 5 สัปดาห์ โดยสังเกตประจำกลุ่ม ดำเนินการสังเกตการสอนด้วยตนเอง โดยได้ข้อมูลจากการสังเกตนักเรียนรายบุคคล ในขณะที่ทำการเรียน จากใบงาน จากพฤติกรรมการทำงานกลุ่มตามบทบาทหน้าที่ โดยครูผู้สอนใช้แผนการจัดการเรียนรู้ จำนวน 5 แผนการจัดการเรียนรู้ ประกอบด้วย เรื่อง บทนำกาพย์เห่ชมเครื่องคาวหวาน, การประพันธ์กาพย์เห่ชมเครื่องคาวหวาน, ภาพอาหารคาวหวานเลิศรส,การเล่นเสียงวรรณยุกต์, คุณค่าทางด้านวรรณศิลป์ในกาพย์เห่ชมเครื่องคาวหวาน ใน ใช้เวลา 5 คาบเรียน นักเรียนชั้นมัธยมศึกษาปีที่ 1/2 ที่กำลังเรียน ภาคเรียนที่ 2 ปีการศึกษา 2562 โรงเรียนหนองโนประชาสรรค์ จำนวน 1 ห้องเรียน จำนวน 31 คน

ผู้วิจัยได้ทำการสังเกตพฤติกรรมนักเรียนชั้นมัธยมศึกษาปีที่ 1 รายวิชาภาษาไทย โรงเรียนหนองโนประชาสรรค์ จำนวน 7 คน โดยผู้ทำวิจัยได้สังเกตพฤติกรรมนักเรียนระหว่างการจัดกิจกรรมการเรียนการสอนโดยใช้แผนการสอนตามแนวทางปฏิบัติสู่ผลสัมฤทธิ์ขั้นสูง High Impact Practice : HIP รายวิชาภาษาไทย จำนวน 5 คาบ ทำการสังเกตจำนวน 5 ครั้ง

แผนการจัดการเรียนรู้ หน่วยการเรียนรู้กาพย์เห่ชมเครื่องคาวหวาน จำนวน 5 แผนการจัดการ

เรียนรู้ ดังนี้

ครั้งที่1. บทนำกาพย์เห่ชมเครื่องคาวหวาน : การอ่านจับใจความสำคัญจากเรื่องที่อ่าน

ครั้งที่2. การประพันธ์กาพย์เห่ชมเครื่องคาวหวาน : อ่านออกเสียงและเขียนคัดลายมือตัวบรรจงครึ่ง

บรรทัด

ครั้งที่3. ภาพอาหารคาวหวานเลิศรส : การอ่านจับใจความจากงานเขียนเชิงสร้างสรรค์ อ่านตีความ

อธิบาย

ครั้งที่4. การเล่นเสียงวรรณยุกต์: อธิบายเสียงวรรณยุกต์ของคำในภาษาไทยและตีความคำศัพท์

ครั้งที่ 5. คุณค่าทางด้านวรรณศิลป์ในกาพย์เห่ชมเครื่องคาวหวาน : การพูดรายงานวิเคราะห์คุณค่า

และข้อคิดจากเรื่องกาพย์เห่ชมเครื่องความหวาน

และบันทึกพฤติกรรมผู้เรียนที่ได้จากการสังเกตดังตารางต่อไปนี้

**ตาราง** **การสังเกตพฤติกรรมการเรียนรู้ของผู้เรียนด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP**

**คนที่ 1- 2**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | ผลการสังเกตพฤติกรรมการเรียนรู้ของนักเรียน | | | | | | | |
| ที่ | พฤติกรรมการเรียนรู้ของผู้เรียนแต่ละด้าน | ครั้งที่ 1 | ครั้งที่ 2 | ครั้งที่ 3 | ครั้งที่ 4 | ครั้งที่ 5 | ร้อยละของพฤติกรรม | | |
| 1 | 2 | 3 |
| 1 | ด้านการอ่าน | 3 | 3 | 3 | 3 | 3 | - | - | 100 |
| 2 | ด้านการคิดวิเคราะห์ | 3 | 3 | 3 | 3 | 3 | - | - | 100 |
| 3 | ด้านการเขียน | 3 | 3 | 3 | 3 | 3 | - | - | 100 |

**ตาราง** **การสังเกตพฤติกรรมการเรียนรู้ของผู้เรียนด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP**

**คนที่ 3-4-5**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | การสังเกตพฤติกรรมการเรียนรู้ของนักเรียน | | | | | | | |
| ที่ | พฤติกรรมการเรียนรู้ของผู้เรียนแต่ละด้าน | ครั้งที่ 1 | ครั้งที่ 2 | ครั้งที่ 3 | ครั้งที่ 4 | ครั้งที่ 5 | ร้อยละของพฤติกรรม | | |
| 1 | 2 | 3 |
| 1 | ด้านการอ่าน | 2 | 2 | 2 | 3 | 3 | - | 60 | 40 |
| 2 | ด้านการคิดวิเคราะห์ | 2 | 2 | 2 | 3 | 3 | - | 60 | 40 |
| 3 | ด้านการเขียน | 2 | 2 | 2 | 3 | 3 | - | 60 | 40 |

**ตาราง** **การสังเกตพฤติกรรมการเรียนรู้ของผู้เรียนด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP**

**8omuj 6-7**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | การสังเกตพฤติกรรมการเรียนรู้ของนักเรียน | | | | | | | |
| ที่ | พฤติกรรมการเรียนรู้ของผู้เรียนแต่ละด้าน | ครั้งที่ 1 | ครั้งที่ 2 | ครั้งที่ 3 | ครั้งที่ 4 | ครั้งที่ 5 | ร้อยละของพฤติกรรม  การเรียนรู้ | | |
| 1 | 2 | 3 |
| 1 | ด้านการอ่าน | 1 | 2 | 2 | 2 | 2 | 20 | 80 |  |
| 2 | ด้านการคิดวิเคราะห์ | 1 | 2 | 2 | 2 | 2 | 20 | 80 |  |
| 3 | ด้านการเขียน | 1 | 2 | 2 | 2 | 2 | 20 | 80 |  |

**สถิติในการวิเคราะห์ข้อมูล**

ค่าคะแนนร้อยละ (เปอร์เซ็น) พฤติกรรมการเรียนรู้ของผู้เรียนด้านการอ่าน การคิดวิเคราะห์และการเขียน ในจัดการเรียนรู้ตามแนวทางปฏิบัติสู่ผลสัมฤทธิ์ขั้นสูง High Impact Practice : HIP

**ผลการวิจัย**

จากการสังเกตพฤติกรรมนักเรียนชั้นมัธยมศึกษาปีที่ 1 รายวิชาภาษาไทย โรงเรียนหนองโนประชาสรรค์ จำนวน 7 คน โดยใช้แบบสังเกตพฤติกรรมผู้เรียนที่แบ่งหัวข้อในการสังเกตออกเป็น 3 ด้าน ได้แก่ ด้านการอ่าน ด้านการคิดวิเคราะห์ ด้านการเขียน โดยผู้ทำวิจัยได้สังเกตพฤติกรรมนักเรียนระหว่างการจัดกิจกรรมการเรียนการสอนโดยใช้แผนการสอนตามแนวทางปฏิบัติสู่ผลสัมฤทธิ์ขั้นสูง High Impact Practice : HIPรายวิชาภาษาไทย จำนวน 5 คาบ ทำการสังเกตจำนวน 5 ครั้ง พบว่า

**คนที่ 1-2** มีพฤติกรรมการเรียนรู้ด้านการอ่าน คืออ่านออกเสียงได้ชัดเจนและอ่านถูกต้องทุกคำ คิดเป็นร้อยละ 100 ของพฤติกรรมที่สังเกต พฤติกรรมการเรียนรู้ด้านการคิดวิเคราะห์ คือคิดด้วยตนเองและสื่อสารด้วยการเขียนหรือพูดคิดเป็นร้อยละ 100 ของพฤติกรรมที่สังเกต พฤติกรรมการเรียนรู้ด้านการเขียน คือเขียนได้คล่องและถูกต้องทุกคำ คิดเป็นร้อยละ 100 ของพฤติกรรมที่สังเกต ทั้ง 5 ครั้ง

**คนที่ 3-4-5** มีพฤติกรรมการเรียนรู้ด้านการอ่าน ครั้งที่ 1-3 คืออ่านออกเสียงไม่ชัดเจนและอ่านไม่ถูกต้องบางคำ คิดเป็นร้อยละ 60 ของพฤติกรรมที่สังเกต พฤติกรรมการเรียนรู้ด้านการคิดวิเคราะห์ ครั้งที่ 1-3 คือคิดด้วยตนเองและพยายามสื่อสารด้วยการเขียนหรือพูดคิดเป็นร้อยละ 60 ของพฤติกรรมที่สังเกต พฤติกรรมการเรียนรู้ด้านการเขียน ครั้งที่ 1-3 คือเขียนได้คล่องและถูกต้องบางคำ คิดเป็นร้อยละ 60 ของพฤติกรรมที่สังเกต พฤติกรรมการเรียนรู้ด้านการอ่าน ครั้งที่ 4-5 คืออ่านออกเสียงได้ชัดเจนและอ่านถูกต้องทุกคำ คิดเป็นร้อยละ 40 ของพฤติกรรมที่สังเกต พฤติกรรมการเรียนรู้ด้านการคิดวิเคราะห์ ครั้งที่ 4-5 คือคิดด้วยตนเองและสื่อสารด้วยการเขียนหรือพูดคิดเป็นร้อยละ 40 ของพฤติกรรมที่สังเกต พฤติกรรมการเรียนรู้ด้านการเขียน ครั้งที่ 4-5 คือเขียนได้คล่องและถูกต้องทุกคำ คิดเป็นร้อยละ 40 ของพฤติกรรมที่สังเกต

**คนที่ 6-7**

มีพฤติกรรมการเรียนรู้ด้านการอ่าน ครั้งที่ 1 คือมีความพยายามอ่านแต่ออกเสียงไม่ชัดเจนและอ่านไม่ถูกต้องเป็นส่วนมาก คิดเป็นร้อยละ 20 ของพฤติกรรมที่สังเกต พฤติกรรมการเรียนรู้ด้านการคิดวิเคราะห์ ครั้งที่ 1 คือมีความพยายามคิดด้วยตนเองและไม่มีการสื่อสารด้วยการเขียนรึพูด คิดเป็นร้อยละ 20 ของพฤติกรรมที่สังเกต พฤติกรรมการเรียนรู้ด้านการเขียน ครั้งที่ 1 คือมีความพยายามเขียนแต่เขียนไม่ถูกต้องหรือลอกเพื่อน คิดเป็นร้อยละ 20 ของพฤติกรรมที่สังเกต พฤติกรรมการเรียนรู้ด้านการอ่าน ครั้งที่ 2-5 คืออ่านออกเสียงไม่ชัดเจนและอ่านไม่ถูกต้องบางคำ คิดเป็นร้อยละ 80 ของพฤติกรรมที่สังเกต พฤติกรรมการเรียนรู้ด้านการคิดวิเคราะห์ ครั้งที่ 2-5 คือคิดด้วยตนเองและพยายามสื่อสารด้วยการเขียนหรือพูดคิดเป็นร้อยละ 80 ของพฤติกรรมที่สังเกต พฤติกรรมการเรียนรู้ด้านการเขียน ครั้งที่ 2-5 คือเขียนได้คล่องและถูกต้องบางคำ คิดเป็นร้อยละ 80 ของพฤติกรรมที่สังเกต

**อภิปรายผลการทดลอง**

นักเรียนมีพฤติกรรมการเรียนรู้ด้านการอ่าน คืออ่านออกเสียงได้ชัดเจนและอ่านถูกต้องทุกคำจาก เนื่องจากสาเหตุนักเรียนมีความเข้าใจในบทเรียนนั้นๆ และสามารถอ่านสรุปเนื้อหาในรายวิชาที่เรียน ได้ สอดคล้องกับ จินตนา พรพิไลพรรณ (2555) ผลการวิจัยพบว่า ในด้านการเลือกอ่านประเด็นสำคัญในเนื้อหาในภาพรวมมีค่าเฉลี่ย ระดับดี เนื่องจากนักเรียนสามารถสรุปเนื้อหาที่สำคัญและสามารถแยกข้อมูลที่สำคัญและไม่สำคัญได้จากการอ่านตำรา นักเรียนที่มีพฤติกรรมการเรียนรู้ด้านการคิดวิเคราะห์ คือคิดด้วยตนเองและสื่อสารด้วยการเขียนหรือพูดเนื่องจากนักเรียนไม่เสียสมาธิในการเรียนสามารถคิดวิเคราะห์ได้ ซึ่งสอดคล้องกับ ผ่องใส เพชรรักษ์ และคณะ (2555) ผลการวิจัยพบว่า ระดับพฤติกรรมการเรียนที่มีผลต่อ ผลสัมฤทธิ์ทางการเรียนของนักศึกษา ในด้าน การมีสมาธิต่อการเรียน อยู่ในระดับ ดี เนื่องจากนักเรียนไม่นั่งคิดเรื่องอื่นที่ไม่ใช่เรื่องเรียน ไม่ชอบคุยในเวลาเรียน จึงส่งผลต่อการมีสมาธิในการเรียน

นักเรียนที่มีพฤติกรรมการเรียนรู้ด้านการเขียน คือเขียนได้คล่องและถูกต้องทุกคำดี เนื่องจากนักเรียนมีการเขียนบันทึกเนื้อหา อย่างมีขั้นตอนและจัดลำดับความสำคัญของ เนื้อหา ซึ่งสอดคล้องกับ ผ่องใส เพชรรักษ์ และคณะ (2555) ผลการวิจัยพบว่า ระดับ พฤติกรรมการเรียนที่มีผลต่อผลสัมฤทธิ์ ทางการเรียนของนักศึกษา ในด้าน กระบวนการเขียนรวบรวมข้อมูลอยู่ในระดับ ปานดี เนื่องจากนักศึกษาเลือกจับใจความสำคัญของเนื้อหาของเนื้อหา และจดบันทึกหัวข้อต่างๆ เพื่อง่ายต่อการจดจำ

นักเรียนที่มีพฤติกรรมการเรียนรู้ด้านการอ่าน คือมีความพยายามในการอ่านแต่ออกเสียงไม่ชัดและอ่านไม่ถูกต้องเป็นส่วนมากจาก สาเหตุเรียนไม่เข้าใจในบทเรียนนั้นๆ และไม่สามารถอ่านสรุปเนื้อหาในรายวิชาที่เรียน ได้ ซึ่งสอดคล้องกับ จินตนา พรพิไลพรรณ (2555) ผลการวิจัยพบว่า ในด้านการเลือกอ่านประเด็นสำคัญในเนื้อหาในภาพรวมมีค่าเฉลี่ย ระดับปานกลาง นักเรียนไม่สามารถสรุป เนื้อหาสำคัญและไม่สามารถแยกข้อมูลที่ สำคัญและไม่สำคัญที่ได้จากการอ่านตำรา

นักเรียนที่มีพฤติกรรมการเรียนรู้ด้านการคิดวิเคราะห์ คือมีความพยายามคิดด้วยตนเองและไม่มีการด้วยการเขียนหรือพูดเนื่องจากนักเรียนขาดความสนใจ ในสิ่งที่ตนกระทำอยู่ และสนใจในหลายๆ เรื่องในเวลาเดียวกัน จนทำให้นักศึกษาเสีย สมาธิในการเรียนไม่สามารถคอดวิเคราะห์ได้รู้ซึ่งสอดคล้องกับ ผ่องใส เพชรรักษ์ และคณะ (2555) ผลการวิจัยพบว่า ระดับพฤติกรรมการเรียนที่มีผลต่อ ผลสัมฤทธิ์ทางการเรียนของนักศึกษา ในด้าน การมีสมาธิต่อการเรียน อยู่ในระดับปาน กลาง เนื่องจากนักชอบนั่งคิดเรื่องอื่นที่ ไม่ใช่เรื่องเรียน ชอบคุยในเวลาเรียน จึงส่งผลต่อการมีสมาธิในการเรียน ด้านการมีสมาธิต่อการเรียน

นักเรียนที่มีพฤติกรรมการเรียนรู้ด้านการเขียน คือมีความพยายามในการเขียนแต่เขียนไม่ถูกต้องหรือลอกเพื่อนเนื่องจากนักเรียนมีการเขียนบันทึกเนื้อหา อย่างไม่มีขั้นตอนและไม่จัดลำดับความสำคัญของ เนื้อหา ซึ่งสอดคล้องกับ ผ่องใส เพชรรักษ์ และคณะ (2555) ผลการวิจัยพบว่า ระดับ พฤติกรรมการเรียนที่มีผลต่อผลสัมฤทธิ์ ทางการเรียนของนักศึกษา ในด้าน กระบวนการเขียนรวบรวมข้อมูลอยู่ในระดับ ปานกลาง เนื่องจากนักศึกษาไม่เลือกจับใจความสำคัญ ของเนื้อหาของเนื้อหา และไม่จดบันทึกหัวข้อต่างๆ เพื่อง่ายต่อการจดจำ

**ข้อเสนอแนะ**

1. รายวิชาต่าง ๆที่เปิดสอนในระดับมัธยมศึกษา มีรายวิชาที่ค่อนข้างหลากหลาย โดยเฉพาะรายวิชาพื้นฐาน จะมีจำนวนเวลาเรียน 3 คาบ ต่อสัปดาห์ ซึ่งจำนวนเวลาเรียนดังกล่าว สำหรับนักเรียนบางคนคิดว่า เป็นจำนวนเวลาที่ค่อนข้างนาน ทำให้อาจส่งผลต่อการเรียนของนักเรียนบางคนได้
2. พฤติกรรมการเรียนของเรียนในเรื่องการซักถามครูผู้สอนเมื่อไม่เข้าใจในชั้นเรียนครูผู้สอนควรมีวิธีการที่ทำให้นักเรียนกล้าที่จะซักถามในเนื้อหาบทเรียนเพิ่มมากยิ่งขึ้น ซึ่งมีความเป็นไปได้ที่ในห้องเรียนนักเรียนอาจจะไม่มีความกล้าในการที่จะซักถามดังนั้นผู้สอนควรหาวิธีการที่เป็นการกระตุ้นให้นักเรียนมีความกล้าซักถามในเนื้อหาบทเรียนให้มากยิ่งขึ้น
3. นักเรียนไม่สามารถตอบคำถามและนักเรียนไม่มีทักษะการอ่านคิดวิเคราะห์ ดังนั้นการจัดการเรียนการสอนวิชาภาษาไทยควรที่เน้นทักษะการอ่านเป็นทักษะสำคัญ

**บรรณานุกรม**

ผ่องใส เพชรรักษ์ และคณะ (2555). **การศึกษาพฤติกรรมการเรียนที่มีผลต่อผลสัมฤทธิ์ของนักศึกษา**. วิจัย

ในชั้นเรียน สาขาวิชาการจัดการอุตสาหกรรม. คณะบริหารธุรกิจ. กรุงเทพฯ : มหาวิทยาลัยธุรกิจ

บัณฑิตย์.

จินตนา พรพิไลพรรณ (2555). **ความสัมพันธ์ระหว่างพฤติกรรมการเรียนกับผลสัมฤทธิ์ทางการ เรียนของ**

**นักศึกษาที่เรียนในสาขาวิชาเศรษฐศาสตร์ทรัพยากรมนุษย์.** วารสารวิจัยรามคำแหง กรุงเทพฯ : มหาวิทยาลัยรามคำแหง ปีที่ 17 ฉบับที่ 1: 40-52.